เครียดเรื่องโควิดเมื่อวันศุกร์ พอวันเสาร์เวียนหัว อุณหภูมิไป37กว่า ปกติวัดตลอดไม่เคยขนาดนี้ ตั้งแต่วันเสาร์ จนถึงวันนี้อุณหภูมิก็ยัง37กว่า สูงสุดคือ37.4 มีแค่อาการเวียนหัว แบบนี้ปกติไหมคะ รึมีอาการจะติดโควิดไหมคะ
สวัสดีค่ะ หากวัดอุณหภูมิร่างกายได้ 37.4 องศาเซลเซียส แสดงว่า อาจมีไข้ต่ำๆ ได้ แนะนำในเบื้องต้น ควรดื่มน้เปล่ามากๆ ดูก่อน นอนหลับพักผ่อนให้เพียงพอ เพราะหากร่างกายขาดน้ำและอดนอน อุณหภูมิอาจขึ้นสูงได้เล็กน้อย ทั้งนี้ หากยังคงวัดแล้วเกิน 37 องศาเซลเซียสทุกครั้ง และหากมีประวัติไปสัมผัสใกล้ชิดกับผู้ที่ติดเชื้อโควิด 19มาก่อน หรืออยู่ในพื้นที่ที่มีการระบาดสูง ก็อาจลองซื้อชุดตรวจโควิดด้วยตนเอง (Antigen test kit) มาลองตรวจดูในเบื้องต้นก่อน หรือไปตรวจยังโรงพยาบาลที่เรามีสิทธิประกันสังคม หรือสิทธิ 30 บาท (หลักประกันสุขภาพแห่งชาติ) ค่ะสำหรับอาการเวียนหัวที่เกิดขึ้นนั้น อาจเกิดจาก- การที่ร่างกายมีไข้ ซึ่งหากตรวจแล้วไม่พบการติดเชื้อโควิด 19 ก็อาจเป็นไข้จากการติดเชื้ออื่นๆ ก็ได้- ร่างกายขาดน้ำ เช่น จากการดื่มน้ำน้อย เสียเหงื่อมาก มีท้องเสีย มีประจำเดือนมามาก- มีภาวะโลหิตจาง- จากความเครียด วิตกกังวล- การนอนหลับพักผ่อนไม่เพียงพอ- การใช้สายตาทำงานมากไป หรือจ้องโทรศัพท์มือถือและคอมพิวเตอร์นานๆในเบื้องต้น ก็ควรดื่มน้ำเปล่ามาก และนอนหลับพักผ่อนให้เพียงพอดังที่กล่าวไป ลดความเครียดที่มี งดดื่มเครื่องดื่มที่มีแอลกอฮอล์และคาเฟอีน เป็นต้น หากมีอาการเวียนหัวมาก อาจลองทานยาแก้เวียนหัว เช่น dimenhydrinate (ไดเมนไฮดริเนต), betahistine (เบต้าฮีสทีน), cinnarizine (ซินนาริซีน) เป็นต้น